Nuusbrief 52 - HIPSA
Nuusbrief 52, Oktober 2017
Ons 2017-jaarvergadering word gehou op 23 November 2017 om 17h30 in die woning wat vir ons die afgelope jare soos ŉ tuiste begin voel het: Ravenswood House, Hatfieldstraat 110, Tuine. As u nie ons onlangse jaarvergaderings daar bygewoon het nie, moenie die geleentheid misloop om ‘n vroeg 19-eeuse dorpshuis, outentiek gerestoureer, te besoek nie. Die kaart hieronder dui aan waar dit geleë is. Ons opregte dank gaan aan Patrick Esnouf, wat ons toelaat om hierdie elegante huis vir ons vergaderings te gebruik. Dit sal ‘n historiese sowel as ‘n geskiedkundige vergadering wees – op grond van die baie positiewe terugvoering wat ons van ons lede gekry het oor die verandering van die Vereniging se naam, sal die volgende mosie by die jaarvergadering ingedien word:
DAT DIE NAAM VAN DIE VERENIGING VERANDER WORD NA: ‘HISTORIESE PUBLIKASIES SUIDER-AFRIKA (VOORHEEN DIE VAN RIEBEECK-VERENIGING)/ HISTORICAL PUBLICATIONS SOUTHERN AFRICA (FORMERLY THE VAN RIEBEECK SOCIETY)’.
Soos uiteengesit in ons nuusbrief aan alle lede vroeër in die jaar, uitgestuur op 26 Maart, is die rede vir die voorstel die behoefte wat ontstaan het om met die naam uitdrukking te gee aan die breër spektrum van ons publikasies in die afgelope tyd. Die plan is om die nuwe naam in 2019/2010, wanneer ons met Reeks III van ons publikasies begin, in werking te laat tree. Toe die Vereniging in 1918 gestig is, is besluit op die naam ‘Van Riebeeck-Vereniging vir die Publikasie van Suid-Afrikaanse Historiese Dokumente’/’Van Riebeeck Society for the Publication of South African Historical Documents’ as ŉ kompromis in plaas van name soos ‘Rhodes Society’ of ‘Kruger-Vereniging’. Maar dit het vandag ontoepaslik geword, omdat dit ŉ Kaapse, koloniale fokus suggereer wat nie meer ooreenstem met dit wat ons doen en wat ons sal voortgaan om te doen nie. Toekomstige publikasies sluit onder andere in: In a Time of Plague: Recollections of the Spanish Flu Epidemic of 1918; Sol Plaatje: A Life in Letters, 1897-1932; Indoda Ebisithanda (‘The Man who Loved Us’) – The Journals of Rev. James Laing 1830-1836; volume 2 van Le Vaillant se ‘Travels into the Interior of Africa’; Papers of the Industrial and Commercial Workers’ Union, 1919-1941; F.S. Malan: ‘n Oud-Joernalis Kyk Terug, 1895-1910; en South African Letters of Governor-General Lord Buxton, 1914-1920.
Lede wat op die jaarvergadering teenwoordig is, sal gevra word om oor hierdie voorstel te stem, maar ons wil ook graag lede wat nie op die vergadering is nie, die geleentheid bied om hulle mening te gee. Daarom word ŉ volmagvorm voorsien – sien die aangehegte vorm wat voltooi en gestuur kan word aan office@vanrs.co.za OF aan: Die Sekretaris, Van Riebeeck-Vereniging, Posbus 15151, Vlaeberg, 8018, nie later nie as die middag 12uur op 17 November 2017.
Op 29 Augustus 2018 word die VRV 100. Dit is net om u daarvan bewus te maak en om u te laat weet ons beplan feesvierings en ‘n ‘lank-lewe’ fondsinsameling vir volgende jaar. Die eerste van hierdie gebeurtenisse sal ‘n reeks lesings by die Universiteit van Kaapstad se 2018 Somerskool wees. Die lesings sal handel oor sleutelonderwerpe in die Suid-Afrikaanse geskiedenis, soos uitgebeeld in sommige van ons 100 volumes. Die kursus, “Witnesses to South African History” sal plaasvind op 22-26 Januarie 2018 om 5.30 nm. by die Universiteit van Kaapstad.
Onderwerpe sluit in slawerny, botanie, oorlog en inheemse stemme. Hierdie lesings sal sekerlik ‘n hele nuwe dimensie aan u waardering van u VRV volumes byvoeg. Vir meer inligting gaan na:
of kontak die Universiteit van Kaapstad se Somerskool kantoor (tel. 021 650 2634).
Besonderhede oor verdere VRS 100 gebeurtenisse sal in ons volgende nuusbrief aangekondig word.
Hieronder is ŉ lys van tweedehandse VRV-publikasies wat vir ons lede te koop aangebied word. Die pryse wissel tussen R80 en R350, plus posgeld, afhangend van die toestand van die boek en of daar nog gedrukte eksemplare beskikbaar is. Verder het ons ŉ volledige stel van Reeks Twee, in ŉ goeie toestand, te koop vir R 11 600. Meer inligitng oor die beskikbaarheid, pryse en toestand van die boeke is op ons webwerf of kan verkry word deur ons kantoor te bel by 021 423 8424. As daar meer as een aanbod vir ŉ volume is, het ons besluit om lootjies te trek om te bepaal aan wie die boek toekom.
Indien u in enige van hierdie publikasies geïnteresseerd is, stuur asb ŉ e-pos na office@vanrs.co.za of laat ŉ boodskap op die telefoon by 021 423 8424. Sluitingsdatum vir aanbiedinge om te koop: 12 uur middag op 17 November 2017.
Voornemende kopers moet asseblief nie betaal voor hulle aanbod aanvaar is nie.
Vol no Kort titel Prys Vol no Kort titel Prys
I-26 John Sheddon Dobie 175 II-14 Waterston 175
I-28 H Hop & J Rhenius 175 II-15 Garrett 175
I-30 Andrew Geddes Bain 175 II-16 Johannesburg Pioneers 175
I-31 American Missionaries 175 II-17 Thunberg 175
I-32 F S Malan 80 II-18 Breaker Morant 350
I-33 Hamelberg 80 II-19 Crealock 175
I-34 Sourcebook on Grosvenor 80 II-20 HMS Guardian 175
I-35 McKiernan 175 II-21 Palgrave 175
I-36 Andrew Smith 80 II-22 French Boy 175
I-37 N J Merriman 1848-55 80 II-23 Wahlberg 175
I-38 Maleo & Sekoekoeni 80 II-24 Barnard – Cape Journals 350
I-39 Walter Stanford (Vol I) 80 II-25 Griqua Records 175
I-40 Joseph Tindall 80 II-26 Krause 175
I-41 J X Merriman 1870-90 80 II-27 Norwegian Missionaries 175
I-44 J X Merriman 1890-98 80 II-28 De Vylder 175
I-45 Thomas Baines (Vol II) 175 II-29 Barnard – Cape Diaries (I) 175
I-46 W B E Paravicini di Capelli 175 II-30 Barnard – Cape Diaries (II) 350
I-48 George Thompson (Vol I) 175 II-31 Canadian Rifleman 175
I-49 George Thompson (Vol II) 80 II-32 Jack Lane 175
I-50 J X Merriman 1905-1924 80 II-33 Jameson Raid 175
II-34 Hendrik Cloete 175
II-1 Dagboek van Adam Tas 350 II-35 Moravians 175
II-2 Valentyn, part 1 350 II-36 Trials of Slavery 175
II-3 Rose-Innes 350 II-37 Words of Batswana 175
II-4 Valentyn, part 2 350 II-38 Le Vaillant (I) 175
II-5 Livingstone 350 II-39 Wauchope 175
II-6 Sparrman(I) 350 II-40 Paton 175
II-7 Sparrman(II) 350 II-41 Duncan – Selbourne 175
II-8 Richardson 175 II-42 Pringle 175
II-9 Cape Monthly Magazine 175 II-43 Xuma 350
II-10 Somerville 350 II-44 Beutler 175
II-11 Mafeking 350 II-45 Schreiner 175
II-12 Molteno 175 II-46 Russian visitors 175
II-13 Swellengrebel 175 II-47 Thema 175
PUBLIKASIES VAN DIE BRENTHURST-BIBLIOTEEK
Vier stelle van die publikasies van die Brenthurst-biblioteek oor Suid-Afrikaanse geskiedenis, saamgestel uit die oorspronklike manuskripte van die Biblioteek, word te koop aangebied deur ŉ jarelange lid van die Vereniging, mnr Nick Diemont. Hy het vriendelik ingestem dat die VRV kommissie op alle verkope ontvang.
Die Brenthurst-reeks boeke word in drie uitgawes gepubliseer – Aanbieding (Volledig leer, genommer A tot Y); Luuks (Half-leer, genommer 1 tot 125) en Standaard (nie genommer, 850 kopieë). Die eerste twee reekse is tussen 1975 en 1994 gepubliseer en bestaan elk uit 10 volumes. Vyf volumes van die Derde Reeks is reeds gepubliseer.
Die Luukse uitgawes is in half-leer gebind, kom in ŉ foedraal (‘slip-case’) en is baie gesog by versamelaars, terwyl die Standaard-uitgawes gebind is in ŉ hoë kwaliteit boekmateriaal.
Volledige stel van die Eerste Reeks, Luukse uitgawe nr No 111 van 125 – Prys-aanduiding R25 000.
Alle volumes is geteken deur HF Oppenheimer. In baie goeie toestand met ligte verbleiking op ŉ paar plekke op die foedrale.
Volledige stel van die Eerste Reeks, Standaard-uitgawe – Prys-aanduiding R10 000.
Die meeste boeke is geteken deur die outeur en/of HF Oppenheimer. Goeie toestand met ŉ mate van verbleiking op die rugkant van die Brenthurst Baines; 3 boeke het ŉ watermerk aan die bokant.
Volledige stel van die Tweede Reeks Standaard-uitgawe – Prys-aanduiding R10 000.
Goeie toestand met effense skaafmerke op die stofomslag. Alle boeke geteken deur die outeur en/of HF Oppenheimer.
Volledige stel van die Derde Reeks Standaard-uitgawe (vyf volumes tot op datum gepubliseer) – R7 000. Ongeskonde toestand.
Meer inligting oor die individuele volumes word gegee op ons webwerf http://www.vanriebeecksociety.co.za/
Lede wat belangstel, word versoek om mnr Diemont direk te kontak by njdiemont@gmail.com of telefonies by 082 559 8003.
NUWE BOEKE DEUR VRV-REDAKTEURS OOR VRV-VERWANTE ONDERWERPE
Deur die verband met VRV-volumes of VRV-redakteurs mag die volgende onlangs-gepubliseerde boek vir u van belang wees:
Sir Walter Stanford: His Forebears and Family, deur C. Edey (Quickfox Uitgewers, 2017). Vir besonderhede, sien http://www.sirwalterstanford.co.uk/details-of-book.html
The Two Africas of Francis Brett Young deur F. Hale (Africana-Uitgewers, 2017). Vir besonderrhede, kontak africanapublishers@mwebbiz.co.za
Alex Giardini van Citrusdal; Peter Milligan van Nuweland; Carolien Saayman van Parow; Ralph Humphreys van Tzaneen; Dulcie Krige van Durban; Ronald Jardine van Benoni; Sizakele Gumede van Durban; Marlize Lombard van Johannesburg; Etta Coetzee van Saskatchewan, Kanada; Garrick Wagner van Edinburgh, Skotland. Welkom aan hulle almal!
Brian Williams; Megan Stevens; mev H Wagner; mnr S B Shering; Mary Floyd.
Indien u hierdie nuusbrief per landpos ontvang het maar ook ŉ e-posadres het, stuur asb die e-pos-adres aan office@vanrs.co.za sodat ons toekomstige inligting elektronies aan u kan stuur. Dit bring ŉ aansienlike besparing vir ons mee. Hou ons ook op die hoogte van enige verandering in u kontakbesonderhede.
Om te verseker dat u vanjaar se volume ontvang, wat slegs aan opbetaalde lede uitgestuur is, maak asb seker dat u ledegeld vir 2017 betaal is:
Plaaslike lede : R250
Lede uit die SAOG-lande : R300
BEKENDSTELLING VAN 2017-VOLUME
Die eerste bekendstelling van ons 2017-volume wat so pas aan u gepos is, Seleksies uit die Briewe van President M. T. Steyn, 1904-1910/Selections from the Letters of President M.T. Steyn, 1904-1910, geredigeer deur Con de Wet en Elizabeth van Heyningen met vertalings deur Chris van der Merwe, vind plaas na die jaarvergadering om 19h00 op 23 November in Ravenswood House. Die twee redakteurs en die vertaler sal praat oor Steyn en die sleutelrol wat hy vervul het in die heropbou van die Afrikaner-kultuur en -opvoeding na die Anglo-Boereoorlog en in die totstandkoming van die Unie in 1910. Vir verversingsdoeleindes, laat asb weet as u teenwoordig sal wees, per e-pos, telefoon of brief, nie later nie as die middag 12uur op 17 November 2017. Ons Vrystaatse lede sal verheug wees dat ŉ tweede bekendstelling sal plaasvind in Bloemfontein om 11h00 op 25 November in Monumentweg, in die Oorlogsmuseum van die Boere-republieke, waar president Steyn begrawe is aan die voet van die Vrouemonument. Vrystaters, ondersteun dit asseblief, dis ons eerste bekendstelling in die Vrystaat. Indien u gewillig is om daar te help met die verkoop van kopieë aan die publiek, kontak ons asb by office@vanrs.co.za sodat ons u in aanraking kan bring met ons plaaslike organiseerders.
Danie De Villiers2019-09-22T15:00:52+00:00September 22nd, 2019|Nuusbriewe|